X (אלבום)

X הוא אלבום האולפן העשירי של הזמרת-יוצרת האוסטרלית קיילי מינוג. האלבום יצא לאור על ידי חברת התקליטים פרלופון רקורדס, ב-21 בנובמבר 2007. אלבום זה היה האלבום הראשון שהוציאה לאור מאז שנת 2004, ואלבום האולפן הראשון שהוציאה לאור מאז שנת 2003. האלבום הגיע למקום הרביעי במצעד האלבומים הבריטי. העבודות על האלבום נקטעו עקב אבחונה של מינוג כחולה בסרטן השד במאי 2005. בעקבות כך, הקלטות האלבום החלו רק לאחר שהחלימה לגמרי. הקלטות האלבום החלו במאי 2006, אך התארכו מפני שבמקביל חידשה מינוג את סיבוב ההופעות שלה "Showgirl: The Greatest Hits Tour", שנקטע עקב המחלה. בסופו של דבר, סיימה את הקלטות האלבום באוגוסט 2007. על האלבום מינוג עבדה לראשונה עם המפיקים בלודשי & אבאנט, קלווין האריס, גיא צ'יימברס, פרימסאנס וכולי. אלבום זה היה גם אלבום האולפן האחרון של מינוג שהופץ באוסטרליה דרך חברת התקליטים מאשרום רקורדס (עד לאלבומה Golden, שיצא לאור בשנת 2018). האלבום קיבל ביקורות חיוביות ממבקרי מוזיקה אשר שיבחו את ההפקה, הכתיבה החדשנית של מינוג ואף רבים מהם האמינו שמדובר בקאמבק אמיתי לסצנת הפופ. אך מבקרים אחרים חלקו על הטענה כי זהו אלבום מספק להיחשב אלבום קאמבק. האלבום זכה להצלחה באוסטרליה כאשר הגיע שם למקום הראשון ואף הגיע למעמד פלטינה. בבריטניה האלבום הגיע למקום ה-4 וגם שם הגיע למעמד פלטינה. בנוסף האלבום זכה להצלחה גם באוסטריה, גרמניה, אירלנד וצרפת שם הגיע לעשרים העליונים. האלבום נמכר בלמעלה ממיליון עותקים בכל העולם. מתוך האלבום יצאו לאור חמישה סינגלים כאשר הסינגל הראשון היה השיר "2 Hearts". השיר ספג ביקורות מעורבות. חלק מהמבקרים שיבחו את היכולות הווקאליות של מינוג בשיר ואת ההפקה אך חלק טענו כי השיר לא מספיק טוב בשביל להיות להיט מסחרי. אך למרות הביקורות מעורבות השיר זכה להצלחה כאשר הגיע למקום הראשון באוסטרליה וספרד ולעשירייה הפותחת בשוודיה, בריטניה ואיטליה. שני הסינגלים הבאים: "Wow" ו-"In My Arms" יצאו ב-15 בפברואר 2008, כאשר "Wow" יצא כסינגל באוסטרליה, ארצות הברית ואירופה ו-"In My Arms" יצא באירופה בלבד. "Wow" זכה להצלחה בעולם אך "In My Arms" לא הצליח לשחזר את ההצלחה של שני הסינגלים הקודמים. הסינגל הרביעי מהאלבום היה השיר "All I See" אשר יצא לאור בארצות הברית בלבד במרץ אותה שנה והסינגל החמישי מהאלבום היה השיר "The One" אשר יצא באירופה ביולי אותה שנה. על מנת לקדם את האלבום יצאה מינוג לסיבוב ההופעות "KylieX2008", אשר במהלכו הופיעה מינוג באירופה, אוקיאניה, אסיה, דרום אמריקה ודרום אפריקה. סיבוב ההופעות זכה לביקורות חיוביות ואף להצלחה מסחרית שהובילה אותו להיות סיבוב ההופעות הכי מרוויח שלה לאותה תקופה. לאור הצלחת סיבוב ההופעות בצפון אמריקה יצאה מינוג ב-2009 לסיבוב הופעות נוסף ביבשת בשם "For You, for Me". האלבום הועמד לפרסי המוזיקה הבריטית בקטגוריית האלבום הבינלאומי לשנת 2008, ואף היה מועמד לפרס גראמי בקטגוריית אלבום הדאנס/אלקטרו הטוב ביותר. זו הייתה הפעם החמישית בה מינוג מועמדת בגראמי. מידע על האלבום X באתר MusicBrainz מידע על האלבום X באתר AllMusic האלבום X באתר Discogs האלבום X באתר יוטיוב Kylie* - X, Discogs (באנגלית) Official Albums Chart Top 100 | Official Charts Company, www.officialcharts.com (באנגלית) Brit Awards 2008: The winners, באתר BBC News, ‏20 בפברואר 2008 (באנגלית) http://www.aria.com.au/pages/ARIACharts-Accreditations-2007Albums.htm, www.aria.com.au The Irish Charts - All there is to know, www.irishcharts.ie Gold & Platinum, RIAA (באנגלית) Trust, Gary (4 March 2011). "Ask Billboard: Katy Perry, Kylie Minogue, Cee Lo Green". Billboard. Retrieved 26 February 2013. "Ultratop − Goud en Platina – albums 2007". Ultratop. Hung Medien. 22 December 2007. Retrieved 7 February 2011. "British album certifications – Kylie Minogue – X". British Phonographic Industry. 30 November 2007. Retrieved 14 February 2015. Select albums in the Format field. Select Platinum in the Certification field. Type X in the "Search BPI Awards" field and then press Enter. KEY RELEASES: 10.07.10. | HighBeam Business: Arrive Prepared, archive.is, ‏2013-01-25 Adatbázis - Arany- és platinalemezek - Hivatalos magyar slágerlisták, zene.slagerlistak.hu Les certifications, SNEP (בצרפתית) «2M» - «ЗОЛОТО» И «ПЛАТИНА» - International 2007, web.archive.org, ‏2009-01-24